## Odluka Ustavnog suda Republike Hrvatske broj U-II-370/2002 od 8. svibnja 2002.

### NN 59/2002 (22.5.2002.), Odluka Ustavnog suda Republike Hrvatske broj U-II-370/2002 od 8. svibnja 2002.

# USTAVNI SUD REPUBLIKE HRVATSKE

1072

Ustavni sud Republike Hrvatske, u sastavu Smi­ljko Sokol, predsjednik
Suda, te suci Marijan Hra­njski, Petar Klarić, Mario Kos, Jurica Malčić, Ivan
Matija, Ivan Mrko­njić, Jasna Omejec, Že­ljko Potoč­njak, Agata Račan, Emilija
Rajić, Vice Vukojević i Milan Vuković, odlučujući povodom zahtjeva Vlade
Republike Hrvatske kojim se pokreće postupak za ocjenu suglasnosti s Ustavom i
zakonom drugog propisa, na sjednici održanoj dana 8. svib­nja 2002. godine,
donio je

## ODLUKU

I. Ukida se Odluka o doprinosu za javnu rasvjetu (»Službeni vjesnik«
Brodsko-posavske županije, broj 17/2002) koju je donijelo Općinsko vijeće Općine
Okučani.

II. Ova će se odluka objaviti u »Narodnim novinama« i »Službenom
vjesniku« Brodsko-posavske županije.

```
Obrazlože­nje
```

1. Vlada Republike Hrvatske podnijela je zahtjev, zaprim­ljen 25. ve­ljače
2002., za pokreta­nje postupka za ocjenu suglasnosti s Ustavom i zakonom Odluke
o doprinosu za javnu rasvjetu, navedene pod točkom I. izreke, koju je Općinsko
vijeće Općine Okučani donijelo na 5. sjednici održanoj 28. prosinca 2001.
godine, na teme­lju članka 24. Statuta Općine Okučani (»Službeni vjesnik«
Brodsko-posavske županije, broj 14/98, 1/99, 11/00,  3/01 i 10/01) i Zakonom o komunalnom gospodarstvu.

Tom Odlukom utvrđuje se visina
i način plaća­nja doprinosa za obav­lja­nje komunalne djelatnosti javne
rasvjete na području općine Okučani (članak 1.).

Doprinos za javnu rasvjetu
utvrđuje se u visini od 7% od iznosa računa za potrošenu električnu energiju, a
obveznici plaća­nja su pravne i fizičke osobe (članak 2. i 3.).

Doprinos za javnu rasvjetu
koristi se za naplatu električne energije prema Općim uvjetima isporuke električne
energije, a ostatak za održava­nje objekata i uređaja javne rasvjete za rasvjet­ljava­nje
javnih površina, javnih cesta koje prolaze kroz nase­lja i nerazvrstanih cesta
(članak 4.).

2. U zahtjevu se navodi da je
Ministarstvo pravosuđa, uprave i lokalne samouprave, postupajući na teme­lju
odredbi članka 79. stavka 1. i članka 81. stavka 2. Zakona o lokalnoj i područnoj
(re­gionalnoj) samoupravi (»Narodne novine«, broj 33/01), aktom od 22. siječ­nja
2002. godine, klasa: 023/01-02/-01/00030, urbroj: 514-11-02-02-2, ocijenilo
osnovanom Odluku Ureda državne uprave u Brodsko-posavskoj županiji, a kojom je
obustav­ljena od izvrše­nja Odluka o doprinosu za javnu rasvjetu Općinskog vijeća
Općine Okučani, jer je u suprotnosti s odredbom članka 19. Zakona o komunalnom
gospodarstvu (»Narodne novine«, broj 36/95, 109/95, 70/97, 128/99, 57/00,
129/00 i 59/01).

3. Ministarstvo pravosuđa,
uprave i lokalne samouprave predložilo je Vladi Republike Hrvatske, teme­ljem članka
82. stavka 1. Zakona o lokalnoj i područnoj (re­gionalnoj) samoupravi, da
pokrene postupak za ocjenu ustavnosti i zakonitosti navedene Odluke pred
Ustavnim sudom Republike Hrvatske.

Zbog nesuglasnosti osporene
Odluke u cjelini s navedenom odredbom Zakona o komunalnom gospodarstvu,
zahtjevom Vlade Republike Hrvatske, pokrenut je postupak pred Ustavnim sudom,
sukladno odredbi članka 35. alineje 4. Ustavnog zakona o Ustavnom sudu
Republike Hrvatske (»Narodne novine«, broj 49/02 – pročišćeni tekst).

*Zahtjev je osnovan.*

5. Na teme­lju analize
podnesenog zahtjeva Vlade Republike Hrvatske, odluka donesenih u svezi s
obustavom osporavanog akta od primjene, te mjerodavnih ustavnih i zakonskih
odredaba, Ustavni sud Republike Hrvatske je utvrdio da osporena Odluka nije u
suglasnosti s odredbama članaka 5. i 14. stavka 2. Ustava Republike Hrvatske.

Osporena Odluka u sadržajnom
je pogledu u suprotnosti s odredbama članka 19. Zakona o komunalnom
gospodarstvu i članka 68. stavka 3. Zakona o lokalnoj i područnoj (re­gionalnoj)
samoupravi.

6. Člankom 5. Ustava
propisano je da u Republici Hrvatskoj zakoni moraju biti u suglasnosti s
Ustavom, a ostali propisi i s Ustavom i sa zakonom. Svatko je dužan držati se
Ustava i zakona i poštivati pravni poredak Republike Hrvatske.

Člankom 14. stavkom 2. Ustava
propisano je da su svi pred zakonom jednaki.

Građani imaju pravo na
ravnopravan položaj pri financira­nju javnih potreba, pa tako i pri financira­nju
troškova javne rasvjete.

Jednakost građana osigurana
je samo u slučaju ako sve prav­ne i fizičke osobe plaćaju one doprinose na koje
ih obvezuju zakon ili na zakonu uteme­ljene odluke jedinica lokalne samouprave.

Javna rasvjeta kao komunalna
djelatnost uređena je Zakonom o komunalnom gospodarstvu (članak 3. stavak 1. točka
13. i stavak 15.). Prema izričitoj odredbi članka 19. stavka 1. tog Zakona,
sredstva za financira­nje javne rasvjete osiguravaju se komunalnom naknadom. U članku
22. stavku 1. Zakona o komunalnom gospodarstvu izrijekom je propisano da se
sredstva za građe­nje objekata javne rasvjete osiguravaju iz komunalnih
doprinosa, proračuna jedinice lokalne samouprave, donacija i drugih izvora utvrđenih
posebnim propisima.

Člankom 68. stavkom 3. Zakona
o lokalnoj i područnoj (re­gionalnoj) samoupravi određene su vrste prihoda
jedinica lokalne samouprave, odnosno područne (re­gionalne) samouprave. Toč­kom
8. navedene zakonske odredbe propisano je da, pored taksativno nabrojanih
izvora prihoda, te jedinice mogu ostvarivati i druge prihode utvrđene zakonom.
Prema tome, općine, gradovi i županije u prikup­lja­nju prihoda ograničene su
zakonom.

7. Slijedom izloženog,
Ustavni sud je utvrdio da Odluka o doprinosu za javnu rasvjetu koju je donijelo
Općinsko vijeće Općine Okučani, a kojom se uređuje visina i način plaća­nja
doprinosa za obav­lja­nje komunalne djelatnosti javne rasvjete, nije sukladna
navedenim ustavnim i zakonskim odredbama.

8. Zbog toga je, a na teme­lju
odredaba članka 128. alineje 2. Ustava Republike Hrvatske, te odredaba članka
55. stavaka 1. i 2. Ustavnog zakona o Ustavnom sudu Republike Hrvatske,
donesena odluka kao pod točkom I. izreke.

Točka II. izreke ove odluke
teme­lji se na odredbi članka 29. Ustavnog zakona o Ustavnom sudu Republike
Hrvatske.

Broj: U-II-370/2002
Zagreb, 8. svib­nja 2002.

USTAVNI SUD REPUBLIKE HRVATSKE

Predsjednik Suda
**dr. sc. Smi­ljko Sokol,** v. r.

if !supportEmptyParas endif

if !supportEmptyParas endif

if !supportEmptyParas endif

Odluka, NN 59/2002-1072